**Centrum pre deti a rodiny Ilava – Klobušice, M. Nešpora 104/16, 019 01 Ilava**

**Súhrnná charakteristika centra a jeho hospodárenie k 31.12.2023**

 Centrum pre deti a rodiny (ďalej len CDR) je rozpočtovou organizáciou na celoročné poskytovanie sociálnych služieb zriadené Ústredím práce, sociálnych vecí a rodiny ako orgánu štátnej správy v oblasti sociálnoprávnej ochrany detí a sociálnej kurately.

**Kapacita** detí CDR je – 58 miest, t.j.

* 4 SUS po 10 detí
* 1 SS pre MD – 8 MD
* 5 PNR – spolu 10 detí

**Skutočné plnenie k 12.12.2023**

 K 31.12.2023 bolo v CDR umiestnených spolu 49 detí - 38 detí v štyroch SUS, 8 detí v PNR, 3 mladí dospelí v jednej skupine pre MD.

 V troch samostatne usporiadaných skupinách v priestoroch kmeňovej budovy bolo 30 detí, v 1. SUS bolo 10 detí (z toho dve deti presunuté z PNR z dôvodu dlhodobej PN PNR), v 2. SUS 10 detí a v 3. SUS 10 detí. Starostlivosť v každej skupine sa zabezpečuje šiestimi zamestnancami zariadenia, troma vychovávateľmi, jedným zamestnancom s ekonomickou agendou a dvoma pomocnými vychovávateľmi.

 Jedna samostatne usporiadaná skupina je umiestnená mimo areál CDR, tzv. Satelit
v Ladcoch, v ktorej bolo osem detí. Starostlivosť v tejto skupine sa vykonáva taktiež 6-timi zamestnancami zariadenia.

 Počet profesionálnych náhradných rodičov/detí: 5/8. Profesionálni náhradní rodičia zabezpečujú starostlivosť deťom v časti svojich rodinných domov. V týchto rodinách sú umiestnené:

 V prvej PNR v Mikušovciach (manželia) sú umiestnené štyri deti, súrodenecká skupina troch detí vo veku 11 rokov, 8 rokov a 5 rokov a v mesiaci november 2023 pribudlo 6 mesačné bábätko.

 V druhej PNR v Ladcoch sú umiestnené tri deti – dvojičky vo veku 5 rokov a štvorročný súrodenec .

 V tretej PNR v Bojniciach (manželia) zabezpečujú starostlivosť dvom dvojčlenným súrodeneckým skupinám, jedna súrodenecká skupina je vo veku 11 a 4 roky, druhá súrodenecká skupina je vo veku 2 a 4 roky, pričom tieto dve deti sú od 01.09.2023 premiestnené na 1. SUS z dôvodu dlhodobej práceneschopnosti PNR.

 Komplexné posúdenie situácie dieťaťa sa vykonáva zamestnancami odborného tímu zariadenia a vychovávateľmi a PNR (sociálny pracovník, psychológ, špeciálny pedagóg, vychovávateľ, PNR).

 V areáli centra sa nachádza šesť samostatných garsóniek a jedna garsónka sa nachádza v Dubnici nad Váhom. Tieto sú k dispozícii mladým dospelým v  príprave na osamostatnenie sa, ktorým bol pobyt v CDR predĺžený na základe dohody na jeden rok. Po roku sa dohoda o zotrvaní v CDR a zmluva o bývaní prehodnocuje. Centrum môže utvoriť podmienky na predĺženie pobytu plnoletej fyzickej osoby do dovŕšenia 25 rokov veku, ak sa sústavne pripravuje na povolanie.

 V samostatnej skupine mladých dospelých sú k 31.12.2023 umiestnení traja MD. Dvaja MD k 30.06.2023 úspešne ukončili štúdium na odbornom učilišti resp. strednom odbornom učilišti, pričom sa od 10.08.2023 resp. 06.09.2023 zamestnali na trvalý pracovný pomer vo firme HANON Ilava. Dve MD sú umiestnené od 01.08.2023 v garsónkach a navštevujú tretí ročník odborného učilišťa resp. stredného odborného učilišťa.

 K 31.11.2023 ukončil pobyt na garsónke na vlastnú žiadosť MD, ktorý je zamestnaný, chce sa osamostatniť a našiel si vlastný podnájom.

 Ku koncu roka je v CDR päť voľných miest pre mladých dospelých.

 **Priemerná dĺžka pobytu dieťaťa** k 31.12.2023 v CDR je 3,18 roka, priemerná dĺžka pobytu dieťaťa v SUS je 3,22 roka a priemerná dĺžka pobytu dieťaťa v PR je 3,00 roka.

**Účel, druh a forma vykonávaných opatrení v centre:**

Účelom centra je vykonávanie pobytových opatrení súdu, odporúčaní orgánu SPOD a SK
na základe dohody a ambulantných a terénnych opatrení.

Centrum pre deti a rodiny vykonáva opatrenia:

1. **pobytovou formou**pre dieťa na základe:
2. dohody s rodičom alebo osobou, ktorá sa osobne stará o dieťa,
3. požiadania dieťaťa,
4. rozhodnutia súdu
	* o nariadení ústavnej starostlivosti
	* o nariadení neodkladného opatrenia
	* o uložení výchovného opatrenia.
5. **ambulantnou formou**
6. **terénnou formou**

**Súčasťou vykonávania opatrení pobytovou formou je:**

1. **poskytovanie**
2. bývania,
3. stravovania, zabezpečenie stravovania alebo vytvorenie podmienok na prípravu stravy,
4. obslužných činností,
5. osobného vybavenia deťom
6. **úschova cenných vecí,**
7. **zabezpečenie**
8. zdravotnej starostlivosti,
9. povinnej školskej dochádzky a prípravy na povolanie.

**Centrum ďalej zabezpečuje:**

1. sociálnu prácu, psychologickú pomoc a starostlivosť, výchovu, špeciálno-pedagogickú starostlivosť, liečebno-výchovnú starostlivosť, diagnostiku
2. rekreačnú činnosť

**Centrum pre deti a rodiny vykonáva nasledovné ambulantné a terénne opatrenia:**

* Odborné metódy práce na podporu riešenia výchovných, sociálnych a iných problémov v rodine a v medziľudských vzťahoch
* Poradensko-psychologickú pomoc rodinám so špecifickým problémom a pri krízových situáciách
* Výchovné opatrenia – sociálne poradenstvo alebo iné odborné poradenstvo

**Vekové zloženie detí a mladých dospelých k 31.12.2023:**

* od 0 do 1roka - 1 dieťa
* od 1 do 3 rokov - 0
* od 3 do 6 rokov - 7 detí
* od 6 do 10 rokov - 10 detí
* od 10 do 15 rokov - 16 detí
* od 15 do 18 rokov - 12 detí
* nad 18 rokov - 3 MD

Polosiroty 9 detí – dve deti sú poberateľmi sirotského dôchodku,

* trom deťom, ktorým zomrel otec v septembri 2022 nebol sirotský dôchodok priznaný,
* štyrom deťom, ktoré boli prijaté na neodkladné opatrenie v októbri 2022 sa tento dôchodok rieši,

Úplné siroty 0

Preukaz ŤZP 2 deti

**Zdravotná starostlivosť**

 Príchod nového dieťaťa je neodkladne nahlásený príslušnému pediatrovi, ktorý vykoná vstupnú prehliadku dieťaťa. Deti absolvujú pravidelné preventívne prehliadky u pediatra a stomatológa, povinné očkovania, očkovanie proti chrípke a v prípade potreby ošetrenie u pediatra. Podľa potreby deti absolvujú pravidelné kontroly v odborných ambulanciách:

endokrinológia, nefrológia, kardiológia, ortopédia, neurológia, chirurgia, urológia, gastroenterológia, alergológia, oftalmológia, ušno-nosno-krčné, pedopsychiatria, logopédia, stomatológia, rehabilitácia, kožná, gynekológia.

 Centrum podľa potreby detí využíva aj služby klinického psychológa, niektoré deti dvakrát mesačne navštevujú hipoterapiu v Opatovciach.

Dievčatá podľa potreby absolvujú gynekologickú prehliadku.

 V prípade potreby zamestnanci centra konzultujú zdravotný stav detí telefonicky prípadne mailovou formou a osobnými návštevami detských i odborných lekárov v rámci vzájomnej spolupráce.

**Vzdelávanie detí**

 Deťom a mladým dospelým je poskytované predprimárne vzdelávanie, povinné školské vzdelávanie a stredoškolské vzdelávanie nasledovne:

MŠ - 3 deti

ŠMŠ internátna - 1 dieťa (Trenčín)

ZŠ - 17 detí

ŠZŠ - 10 detí

ŠZŠ internátna - 2 deti (Trenčín)

Špeciálna škola pre nevidiacich - 1 dieťa (internátna škola Bratislava)

SOŠ pre žiakov s ŤZP - 1 dieťa (internátna škola Bratislava)

Odborné učilište - 2 dieťa + 1 MD

SOŠ bez maturity - 3 detí + 1 MD

SŠ s maturitou - 2 deti

V domácej starostlivosti - 4 deti

trvalý pracovný pomer - 1 MD

**Úschova cenných vecí**

 V prípade potreby centrum zabezpečuje úschovu cenných vecí dieťaťa, o úschove je uzatvorená zmluva o úschove cenných vecí medzi centrom a žiadateľom o úschovu. Cenné veci sú evidované na osobnej karte dieťaťa a uschované u sociálnej pracovníčky CDR.

**Pohyby detí a mladých dospelých od 01.01.2023 do 31.12.2023**

**Príchody**

* 1 dieťa – novonarodené tehotnej klientke
* 6 deti – na dobrovoľný pobyt
* 5 detí – rozhodnutím súdu neodkladné opatrenie
* 1 dieťa – rozhodnutím súdu výchovné opatrenie
* 1 dieťa – rozhodnutím súdu neodkladné opatrenie na tri mesiace – po ukončení DP
* 1 dieťa – rozhodnutím súdu neodkladné opatrenie na šesť mesiacov

**Odchody**

* 5 deti – ukončenie dobrovoľného pobytu
* 1 dieťa – rozhodnutím súdu zrušené neodkladné opatrenie – návrat k matke
* 1 dieťa – rozhodnutím súdu zrušená ústavná starostlivosť – návrat k otcovi
* 2 deti – rozhodnutím súdu zrušená ústavná starostlivosť – návrat k matke
* 1 dieťa – rozhodnutím súdu zrušené výchovné opatrenie – návrat k matke
* 1 dieťa – ukončenie pobytu – získanie plnoletosti uzavretím manželstva
* 1 dieťa – rozhodnutím súdu zrušené neodkladné opatrenie – návrat k rodičom
* 1 MD – osamostatnenie sa

**Premiestnenie:**

* 1 dieťa – rozhodnutím súdu nariadené neodkladné opatrenie o premiestnení do CDR

 Orchidea, pracovisko Bošany

**Zmena formy pobytu**

* 1 dieťa – ukončenie dobrovoľného pobytu a rozhodnutím súdu nariadená ústavná

 starostlivosť

* 1 dieťa – ukončenie dobrovoľného pobytu a rozhodnutím súdu neodkladné opatrenie na tri

 mesiace

**Oblasť sociálnej práce s rodinou dieťaťa**

 CDR v spolupráci s príslušným ÚPSVaR organizuje minimálne jedenkrát za šesť mesiacov pre každé dieťa **prípadovú konferenciu** za účasti dieťaťa, rodičov, širšej rodiny, zástupcov školského zariadenia, obecného úradu podľa trvalého pobytu dieťaťa. Stretnutia sa organizujú priamo v centre, prípade v mieste trvalého pobytu v priestoroch mestského alebo obecného úradu, prípadne na príslušnom ÚPSVaR. Vhodné sa javí vycestovanie s dieťaťom do terénu, kedy je možnosť dlhšieho osobného stretnutia dieťaťa s rodinou v jeho prirodzenom prostredí, pričom je možnosť prešetrenia bytových podmienok v rodine.

 **Cieľom** sociálnej práces dieťaťom je **sanácia rodinného prostredia,** hľadáme pre deti adekvátne formy **náhradnej rodinnej starostlivosti,** pracujeme s názorom dieťaťa na NRS, po 15 roku veku dieťaťa sa u detí zameriavame **na prípravu na osamostatnenie sa.**

 Z počtu 46 detí umiestnených na skupinách a v PNR k 31.12.2023 má 24 detí cieľ sociálnej práce sanáciu rodinného prostredia, 12 detí náhradnú rodinnú starostlivosť resp. prácu s názorom na NRS, 10 detí, ktorých cieľom sociálnej práce je príprava na osamostatnenie sa.

 Do 31.12.2023 bolo realizovaných šesť **dobrovoľných pobytov detí**. U jedného dieťaťa bola dohoda opakovane predĺžená z dôvodu podania návrhu na okresný súd na nariadenie ústavnej starostlivosti. Právoplatným rozhodnutím súdu bola dieťaťu nariadená ústavná starostlivosť a dieťa zostalo umiestnené v centre. U druhého dieťa bola dohoda predčasne ukončená a dieťa bolo odovzdané do starostlivosti matky. U troch detí boli dohody opakovane predĺžené a deti boli
po ich ukončení odovzdané do starostlivosti matiek. U jedného dieťaťa bol podaný návrh na okresný súd na nariadenie výchovného opatrenia na šesť mesiacov a dieťa zostalo umiestnené v centre.

 Deti, pre ktoré je v centre vykonávané **pobytové opatrenie súdu**, majú právo stretávať sa s rodičmi, starými rodičmi, súrodencami a inými blízkymi osobami, pokiaľ nebolo rozhodnutím súdu ustanovené inak. Centrum na základe žiadosti rodiča dieťaťa dohodne čas, rozsah a spôsob stretávania, či priamo v centre alebo na inom vhodnom mieste.

 Na účely úpravy vzťahov medzi dieťaťom a jeho rodičmi resp. blízkymi osobami centrum umožňuje dieťaťu **víkendové a prázdninové pobyty** mimo centra – v prirodzenom prostredí dieťaťa – po absolvovaní informačného poradenstva a po prešetrení pomerov v domácnosti, do ktorej by dieťa malo ísť. Prešetrenie vykonáva na základe žiadosti centra príslušný ÚPSVaR. Centrum vedie záznam o dátume, čase odchodu a návratu dieťaťa, meno a bydlisko osoby, ktorá dieťa preberá, miesto pobytu. Zároveň sleduje a zaznamenáva vplyv pobytu dieťaťa na jeho psychický, fyzický a sociálny vývin. Dieťaťu je na počet dní mimo zariadenia vyplácaný príspevok na stravu vo výške stravnej jednotky na dieťa podľa vekovej kategórie.

K 31.12.2023 bol príspevok na stravu pre deti vyplatený v celkovej výške 9 300,70 €.

 Deťom, ktoré nemajú možnosť tráviť čas osobne s blízkymi príbuznými je umožňovaný telefonický kontakt s rodinou od sociálnej pracovníčky, dôležité informácie sú poskytované tiež mailovou formou. Kontakty detí s rodičmi prebiehajú aj formou osobných návštev rodiča
v ÚVTOS Dubnica nad Váhom a Ilava v prípade dvoch rodín.

 Deťom umiestneným v centre je v prvý pracovný deň v mesiaci vyplácané **vreckové.** Ak je to vhodné alebo účelné, vreckové sa poskytuje vo viacerých splátkach v mesiaci. Suma vreckového sa znižuje o pomernú sumu vreckového pripadajúcu na počet dní, počas ktorých sa dieťa zdržiavalo bez súhlasu mimo centra.

 K 31.12.2023 bolo vyplatené na vreckovom 9 508,37 €.

 **Mladým dospelým** je mesačne poskytovaný príspevok na stravu, drogériu, cestovné a ostatné výdavky prevodom na osobný účet MD.

 **Príspevky na stravu MD** k 30.12.2023 boli vyplatené vo výške 7 787,60 €.

 Mladým dospelým pri odchode z centra sa poskytuje **príspevok na uľahčenie osamostatnenia sa** mladého dospelého, a to na zabezpečenie bývania, vecí súvisiacich s bývaním a prípravy na povolanie. V roku 2023 boli vyplatené príspevky v sume 3 525,70 € celkom.

 V mesiaci január 2023 bol vyplatený príspevok na osamostatnenie sa vo výške 1 070,30 € mladému dospelému, ktorý ukončil pobyt v centre k 31.12.2022. V mesiaci október a december 2023 boli vyplatené príspevky na osamostatnenie sa vo výške 2 455,40 € mladým dospelým, ktorý ukončili pobyt v centre k 09.10.2023 resp. 30.11.2023.

 Nadácia Volkswagen Slovakia sa zapojila do grantového programu Vodičák pre tvoj štart, ktorý organizuje Polícia SR, Volkswagen Slovakia a Úsmev ako dar. Cieľom tohto programu je uľahčiť uplatnenie na pracovnom trhu a podporiť praktické vzdelávanie klientov CDR. Minulý rok nadácia umožnila trom mladým dospelým z centra absolvovať vodičský kurz, ktorý v mesiaci marec 2023 jedna klientka úspešne ukončila a dvaja klienti záverečné skúšky neurobili.

 Na zabezpečenie starostlivosti o deti a mladých dospelých v **profesionálnej náhradnej rodine** centrum poskytuje finančné prostriedky na úhradu výdavkov v profesionálnej náhradnej rodine.

 K 31.12.2023 boli na deti v PNR vyplatené príspevky vo výške 25 449,86 €.

 Zvýšené výdavky na deti počas dovolenky PNR boli vo výške 3 210 €, na zvýšené náklady PNR vo výške 901,37 € a na bývanie PNR vo výške 4 202,30 €.

 **Stravovanie detí** je zabezpečované na jednotlivých samostatných skupinách. Obedy počas pracovných dní odoberajú deti v školských jedálňach. Ostatná strava počas dňa je pripravovaná
na skupinách, taktiež je pripravovaná celodenná strava počas víkendov a sviatkov. Chod skupiny je zabezpečovaný samohospodárením prostredníctvom pomocného vychovávateľa s ekonomickou agendou.

1. **OBLASŤ VÝCHOVNEJ ČINNOSTI**

**Činnosť zameraná na športové aktivity**

 Jednou z priorít vychovávateľov pri práci s deťmi je učiť deti zdravému životnému štýlu, zlepšovaniu fyzickej kondície a aktívnemu využívaniu voľného času, či už priamo v centre alebo mimo areálu centra.

 Priamo v areáli centra majú deti možnosť hrať stolný tenis, futbal, vybíjanú, bicyklovať sa, voziť sa na kolobežkách, malé deti sa môžu hrať na preliezkach, na trávnatej ploche majú umiestnené dve trampolíny, väčší môžu využívať na svoje športové vyžitie workautové ihrisko
a posilňovňu, do ktorej boli v rámci projektu zakúpené nové stroje na cvičenie. V priebehu leta boli v rámci projektu zakúpené vonkajšie fitnes stroje a vonkajší betónový stolnotenisový stôl.

 Návšteva športových centier a podujatí organizovaných v regióne, na ktorých sa deti spolu s vychovávateľmi zúčastňujú, napomáha k zvyšovaniu kontaktov s miestnymi ľuďmi a ku socializácii a začleňovaniu sa detí do spoločnosti.

**Športové aktivity**

09.01.2023 – 13.01.2023 – lyžiarsky výcvik v Oraviciach – dve deti základnej školy

11.02.2023 – Zdravý životný štýl – prednáška o zdravom stravovaní a zdravom životnom štýle

13.02.2023 – Stretnutie s hokejistom, učiteľom a trénerom – beseda o športe, správnej

 životospráve, doplnkoch výživy, správnej technike cvičenia v posilňovni

26.02.2023 – Verejné korčuľovanie na štadióne v Dubnici n/V

02.03.2023 – Výlet do Košece – športová činnosť na multifunkčnom ihrisku – futbal, bedminton,

 hádzanie lopty, skákanie cez švihadlo, schovávačka, opekanie

18.03.2023 – Verejné korčuľovanie na štadióne v Dubnici n/V

07.04.2023 – Krytá plaváreň v Novej Dubnici

19.04.2023 – Krajské športové hry detí z CDR Trenčianskeho kraja – 33. ročník – konané v CDR

 Trenčín – Zlatovce (20 detí)

22.04.2023 – Gymnathlon – športová akcia detí CDR Ilava – Klobušice, CDR Púchov, PNR

01.05.2023 – Cyklistické popoludnie – trasa pod Kopánku

03.05.2023 – Olympijský deň pre deti z CDR – areál X-BionicSphere, Šamorín – Čilistov (3 deti)

07.05.2023 – Cyklistický deň – trasa na Ostrov v Trenčíne

18.05.2023 – Pohár Karola Poláka 2023 – Majstrovstvá Slovenska vo futbale detí CDR

 Bratislavského, Trnavského, Nitrianskeho a Trenčianskeho kraja v Senci

28.05.2023 – Verejné plávanie – krytá plaváreň Trenčín – výuka plávania maloletých detí

16.06.2023 – Olympijský deň TN kraja v CDR Ilava – Klobušice – športové disciplíny – CDR

 Púchov, Zlatovce, Trenčín, Prievidza, Myjava, Ilava – Klobušice (48 detí)

03.07.2023 – Športové hry v Ladcoch (futbal) – na ihrisku

07.07.2023 – Letné kúpalisko Nová Dubnica

08.07.2023 – Letné kúpalisko Nová Dubnica

11.07.2023 – Cykloturistika – poobedie pri Váhu

17.07.2023 – JUMP ARÉNA – športové popoludnie na trampolínach, lezeckej stene

25.07.2023 – Minigolf Trenčianske Teplice

01.08.2023 – Cyklotúra Kameničany + opekanie

15.10.2023 – Náučný turistický chodník – Dubnica nad Váhom

**Kultúrno-umelecká činnosť a relaxačná činnosť**

11.02.2023 – Fašiangy v Ilave – fašiangové slávnosti, sprievod masiek, folklórne vystúpenia

12.02.2023 – Fašiangy v CDR Ilava – Klobušice – fašiangová zábava v centre

24.02.2023 – Filmové predstavenie v Dubnici n/V – Asterix a Obelix – Ríša stredu

27.02.2023 – Výlet na horu Butkov a do Skalky nad Váhom

28.02.2023 – Výlet do Trenčianskych Teplíc – prechádzka k jazeru, hotelu Baračka, ku kúpalisku

 Zelená žaba, detské ihriská v parku

01.03.2023 – Výlet do „Džungle Púchov“ – návšteva detskej hernej džungle, trampolíny, šplhanie

 sa na lanách, skákanie do guličiek

01.03.2023 – Výlet do Ilavy – nákupy v obchodoch, návšteva farmy v Klobušiciach

01.03.2023 – výroba veľkonočných ozdôb, dekorácií k Veľkej noci, zo studeného porcelánu

02.03.2023 – výlet do Žiliny – Budatína, návšteva drotárskeho múzea, nákupného centra Mirage

16.03.2023 – Výročná konferencia Allianz interných sietí 2023 – Residence Družba, Demänovská

 Dolina – kultúrny program detí centra

01.04.2023 – Najmilší koncert rok 2023 v Prievidzi – 22. ročník regionálneho kola prehliadky

 tvorivosti detí z detských domovov a náhradných rodín

máj 2023 – Láska kvitne v každom veku – výroba darčekov pre seniorov v Dubine, m.r.o.

 Dubnica nad Váhom

03.06.2023 – Dni mesta Nová Dubnica – kultúrny program, remeselnícke stánky, ručné práce

03.06.2023 – Dubnický Tri Fest – skákacie hrady, atrakcie

10.06.2023 – Výlet do Žiliny – koncert, prechádzka mestom, návšteva talianskej zmrzliny

9.-11.6.2023 – Víkendový pobyt na chate v Nitrianskom Rudne (10 detí)

17.06.2023 – Hudba bez bariér 2023 v Ladcoch – na Butkove – charitatívna akcia s umelcami

 Mária Čírová, Martin Harich, Peter Bažík...

02.07.2023 – Výlet do Trenčína – Brezina – loptové hry, naháňanie, hojdačky

04.07.2023 – Výlet na salaš

06.07.2023 – Výlet do Žiliny – návšteva katedrály, obchodného domu, námestia

09.07.2023 – Zber byliniek – zber a sušenie bylín

10.07.2023 – Bowling Nová Dubnica

10.07.2023 – Výlet na Považský hrad a jeho okolie – Podhradské more, Nimnica – kúpele

12.07.2023 – Jazda výletným vláčikom Matúša Čáka – Trenčín, prechádzka po námestí pri

 fontáne, návšteva obchodného domu MAX

30.07.2023 – Kaufland detský festival Trenčín – drevený kolotoč, maľovanie na tvár, divadelné

 predstavenia, hry

31.07.2023 – Výlet – Uhliská Trenčianska Závada – vyhliadková veža, mini zoo

03.08.2023 – ZOO Bojnice – prehliadka

04.08.2023 – Oslava 18. narodenín dvojičiek v Ladcoch

08.08.2023 – Plavba loďou po Váhu v Trenčíne

10.08.2023 – Grilovačka na záhrade

12.08.2023 – Piknik na fontáne v Považskej Bystrici s kultúrnym programom

12.08.2023 – Návšteva kina Lastovička v Dubnici nad Váhom – Mavka: Strážkyňa lesa

13.08.2023 – Zmrzlina Ilava

16.08.2023 – Prehliadka zrenovovanej časti kaštieľa MaHola Ladce

17.08.2023 – Bowling Ilava

20.08.2023 – Festival ľudových remesiel Trenčianske Teplice + jazda električkou

01.09.2023 – Prechádzka kúpeľným mestom Trenčianske Teplice + jazda električkou

02.09.2023 – Výlet do Žiliny – prechádzka mestom, návšteva Mifagu a Auparku, Katedrály

 najsvätejšej Trojice

22.10.2023 – Cirque du Soleil – Tipos Aréna –Zimný štadión Ondreja Nepelu

26.10.2023 – 41. ročník Vianočného benefičného koncertu Úsmev ako dar

23.12.2023 – Vianočné stretnutie so sponzormi – rod. Vědunky Mojtovej

24.12.2023 – príprava štedrej večere – Betlehemské svetlo

25.12.2023 – vianočná omša, futbal, vianočná vychádzka obcou

27.12.2023 – Návšteva kaštiela Ladce

29.12.2023 – rodinné stretnutie – spoločne trávený čas s dospelými súrodencami, rozhovory

**Pobyty pre mladých dospelých**

13.-15.10.2023 – víkendový pobyt pre MD – chata na Duchonke

**Detské tábory**

26.12.2022 – 06.01.2023 – Jasenie, hotel Lomnistá – 14 detí

02.07.2023 – 07.07.2023 – Letný futbalový kemp – Škola futbalu 2023 (Martin Jáňa)

10.07.2023 – 16.07.2023 – Turčianske Teplice, časť Diviaky – 12 detí + 4 vychovávatelia

15.07.2023 – 28.07.2023 – Opatová nad Váhom (6 – 17 rokov) – 10 detí

14.08.2023 – 19.08.2023 – Duchonka (3 – 11 rokov) – 11 detí

18.08.2023 – 28.08.2023 – Heľpa (7 – 17 rokov) – 4 deti

**Súťaže**

Maľujeme s úsmevom – výtvarná súťaž Úsmev ako dar – výhra Ján Čavojec

Tancujeme s úsmevom – tanečná súťaž Úsmev ako dar – výhra 4 SUS (elektrická kolobežka)

**Sponzorstvo**

* Nadácia Volkswagen Slovakia Bratislava
* Nadácia Allianz Bratislava – projekt „Šport ako cesta k sebe“ vo výške 6400 €
* Nadácia Allianz „Rekonštrukcia ihriska“ 10 000 €
* Zamestnanci poisťovne Allianz BA – brigáda natieranie workoutového ihriska
* Milan Danihel – Kvety u GURU – veľkonočné a mikulášske balíčky, balíčky k MDD, pravidelná dodávka cukrárskych výrobkov
* TSS GROUP Dca – ovocie, presnidávky, vstup na kultúrne podujatie MDD, vybavenie dvoch prvákov do školy, doprava detí na cirkus do Bratislavy, mikulášska nádielka
* Agrofarma Červený Kameň – syrové výrobky
* LEA nábytok Ilava – sladkosti
* INVIA Richard Dubovský – športové potreby
* Miroslav Buľovský – vstupenky na koncert Butkov „Hudba bez bariér“, 35 vstupeniek na vystúpenie CirqueDuSoleil v Bratislave
* Miroslav Minarech – diplomy pre deti (Olympijský deň)
* Kúpalisko „Letka“ Nová Dubnica – vstup na kúpalisko počas letných prázdnin
* Nadácia Slovenského olympijského a športového výboru – 1000 € Martin Jáňa
* Robert Christov – minerálne vody
* Go MERCH s.r.o. Mgr. Matejová– tričká
* Ivan Kašiar Dubnica nad Váhom – cukrárske výrobky na akcie organizované v CDR
* Ján Ihriský Nová Dubnica – cukrárske výrobky na akcie organizované v CDR
* Ing. Miroslav Sagan – Enics Nová Dubnica – mesačný finančný príspevok
* Mgr. Bronislava Mojtová – materiálna pomoc pre Satelit Ladce a MD
* Mesto Dubnica nad Váhom – bezplatný prenájom DK
* Mesto Ilava – materiálna pomoc
* Úsmev ako dar Prievidza – aktivity pre deti
* Úsmev ako dar TN kraj – voľnočasové aktiviy
* Drevopal – Róbert Jendrol – materiálna pomoc
* Yonghai Yan Ilava – materiálna pomoc
* Nguyen Tuan Ngoc Trenčín – materiálna pomoc
* Radovan Štefanec – chlieb, pekárske výrobky
* Old Herold Trenčín – materiálna pomoc
* Pro Charitas Nemšová – športové aktivity
* Continental Púchov – vianočné priania, príspevok na rekonštrukciu ihriska
* Continental Matador Rubber, s.r.o. – rekonštrukcia ihriska 500 €
* Tatratour Slovakia Piešťany – finančný príspevok

**Projekty**

* „Rekonštrukcia multifunkčného ihriska“ – nadácia Allianz 10000 €
* „Šport ako cesta k sebe“ – nadácia Allianz 6454,82 €, športové zariadenie na voľnočasové aktivity detí v areáli centra
1. **OBLASŤ VZDELÁVANIA ZAMESTNANCOV A DETÍ**

**Vzdelávanie zamestnancov**

 Centrum má v zmysle zákona vypracovaný a zverejnený program centra na svojom webovom sídle. Taktiež sa vypracováva a uskutočňuje ročný plán vzdelávania zamestnancov a program supervízie.

* Poruchy príjmu potravy – o čom by sme mali vedieť? (psychologička, špeciálna pedagogička)
* Výpoveď detského klienta a špecifiká detského vývinu – tematické stretnutie Programu podpory a rozvoja multidisciplinárneho prístupu v praxi (psychologička)
* Metodické združenie – výchovné plány detí, usmernenie k dokumentácii detí, aktuálne zmeny, interné normy
* Konferencia koordinátorov pre oblasť kultúry a športu v CDR (špeciálna pedagogička, vychovávateľ)
* Problémové správanie detí – sekcia vychovávateľov (vychovávatelia)
* Pracovné stretnutie ekonomických pracovníkov CDR (ekonómka, PaM)
* Pracovné stretnutie – organizácia športových hier (vychovávateľ)
* Práca s neplnoletými páchateľmi násilia na deťoch (špeciálna pedagogička)
* Pracovné stretnutie kmeňových sociálnych pracovníkov a projektových sociálnych pracovníkov s metodikmi ústredia práce (sociálne pracovníčky)
* Školenie IS EVO a k verejnému obstarávaniu (hospodárka)
* Pracovné stretnutie – Zákon č. 376/2022 Z.z. o profesionálnych náhradných rodičoch (PNR)
* Vzdelávanie v oblasti špecifických (psychologických, fyziologických a sociálnych) potrieb detí (PNR)
* Workshop „Ja v tvojom veku....!“ – Vzťahová a sexuálna výchova (vychovávatelia, PNR, OT)
* Konferencia pre vychovávateľov – Naše dieťa v školskom systéme (vychovávatelia)
* Metodické stretnutie psychológov vykonávajúcich opatrenia ambulantnou alebo terénnou formou v CDR (projektový psychológ)
* Pracovné stretnutie riaditeľov CDR – Koncepcia zabezpečovania vykonávania opatrení SPOD a SK na roky 2021 – 2025 , Plán deinštitucionalizácie (riaditeľka)
* Krajské zasadnutie predsedov sekcie vychovávateľov – Straty v živote dieťaťa
* Medzinárodná konferencia – Medzinárodná spolupráca a výmena skúseností a dobrej praxe v procesoch deinštitucionalizácie v zariadeniach sociálnej pomoci – Grécko – Leptokária (vychovávateľ)
* Seminár „Práca s neplnoletým páchateľom násilia“ (špeciálna pedagogička)
* Metodické združenie – Problémové správanie detí
* Webinár – Sexuálna výchov v podmienkach náhradnej starostlivosti (PNR)
* Exkurzia do Chorvátska – prezentácia fungovania detských domovov v Chorvátsku (vychovávateľky)
* Vzdelávanie „Vzdelávanie v oblasti špecifických (psychologických, fyziologických a sociálnych) potrieb detí (PNR)
* Metodické stretnutie – problematika PNR v praxi, dovolenka, vzdelávanie (riaditeľka, SP)
* Metodické stretnutie s PNR – Terapeutické rodičovstvo ako nový prístup k deťom v PNR (OT, PNR)
* Kreatívne leto – inovačný seminár
* Konferencia profesionálnych náhradných rodičov – IV. ročník (PNR)
* Krajské zasadnutie predsedov sekcie vychovávateľov – Kompetencie mladého dospelého
* Pracovné stretnutie (riaditeľka)
* Krajské pracovné stretnutie – Aktuálne informácie týkajúce sa zmien v legislatíve pedagogických zamestnancov, terapeutické vychovávateľstvo – metóda PACE, práca vychovávateľa s deťmi a mladými dospelými v procese osamostatňovania sa, výmena skúseností a príklady dobrej praxe (vychovávateľka)
* Konferencia ekonomických zamestnancov (ekonómka)
* Konferencia – MOSTY v sociálnoprávnej ochrane (riaditeľka)
* Odborná konferencia psychológov, špeciálnych, liečebných a sociálnych pedagógov – Trauma, Možnosti terapeutickej práce s deťmi v CDR (špeciálna pedagogička)
* Odborný seminár – Správa registratúry – platné zmeny a úpravy (ekonómka, účtovníčka)
* 5. Ročník odbornej konferencie – Chráňme ženy a deti pred násilím (psychologička, špeciálna pedagogička)
* Krajské zasadnutie predsedov sekcie vychovávateľov – Digi Detox
* Konferencia sociálnych pracovníkov (sociálna pracovníčka)
* Vzdelávanie – Práca s neplnoletými páchateľmi násilia na deťoch (špeciálna pedagogička)

**Vzdelávanie detí**

 V centre sa zabezpečuje vzdelávanie detí podľa aktuálnych potrieb odborným tímom a externými spolupracovníkmi.

* Nebezpečenstvá na internete
* Prevencia násilia páchaného na deťoch
* Drogová prevencia
* Sexualita, intimita, vzťahy
* LGBTI
* Zdravý životný štýl
* Beseda o športe, správnej životospráve, doplnkoch výživy, správnej technike cvičenia
v posilňovni
* Hrdinovia internetu – internetová bezpečnosť
* Nebezpečenstvá na internete
* Prevencia násilia páchaného na deťoch
* Drogová prevencia
* Sexualita, intimita, vzťahy
* Plánované rodičovstvo
* LGBTI
* Plánovanie budúcnosti, príprava na osamostatňovanie sa
* Zdravý životný štýl
* Prevencia kriminality
1. **OBLASŤ KONTROLY**

 V oblasti kontroly sa neustále zameriavame na hygienu a dezinfekciu priestorov. Zistené nedostatky sa okamžite odstraňujú. Pri príchode detí z pobytu v rodinách sa pravidelne uskutočňuje filter.

Ilava – Klobušice 27.01.2024

Vypracovala: Mgr. Iveta Adamcová, sociálna pracovníčka

Schválila: Mgr. Erika Janíčková, poverená riadením CDR